Príloha č. 1 súťažných podkladov

**Opis predmetu zákazky**

1. Názov predmetu zákazky: „**Kvapaliny do vozidiel MHD**“
2. Celková predpokladaná hodnota: **1 743 564,58** EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.
4. Predmetom zákaziek zadávaných v  DNS je najmä dodávka olejov, mazív a iných kvapalín pre vozidlá MHD a prevádzkovú potrebu DPB, ktoré sú bežne dostupné na trhu a ktoré sú zaradené podľa slovníka obstarávania v rozsahu skupiny 092 (oleje), 249 a 240 (chemické výrobky) uvedenej v Spoločnom slovníku obstarávania (CPV).
5. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže

* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými technickými špecifikáciami, ktoré sú bežne dostupné na trhu a sú v rozsahu skupiny 092 (oleje), 249 a 240 (chemické výrobky), uvedenej v Spoločnom slovníku obstarávania (CPV).

1. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
4. Predmetom zákaziek zadávaných v  DNS je najmä dodávanie olejov, mazív a iných kvapalín pre vozidlá MHD a prevádzkovú potrebu DPB.
5. S tovarom sa požaduje zabezpečiť aj tieto súvisiace služby:

* dodanie tovaru do miesta dodania, a
* vyloženie tovaru v mieste dodania.

1. Dodávané oleje a iné kvapaliny musia byť nové, nepoužívané, nepoškodené a zabalené v neporušených obaloch.

11.1 **Oleje a mazivá**

•Uchádzač predloží povolenie na obchodovanie s minerálnymi olejmi v zmysle § 25 ods. 1 zákona č. 98/2004 Z. z. o spotrebnej dani z minerálneho oleja v znení neskorších predpisov.

•Uchádzač predloží technické listy a karty bezpečnostných údajov k jednotlivým produktom.

11.2 **Chladiaca zmes**

Pre chladiace systémy spaľovacích motorov pre zmiešaný vozový park, vhodná aj do motorov konštruovaných zo zliatin hliníka, spĺňajúca požiadavky na ich ochranu.

Musí byť miešateľná s inými kvapalinami na rovnakej báze

Použitie pre všetky vozidlá.

Musí byť neriedený koncentrát.

Chladiaca kvapalina vyhovujúca normám  ASTM D-6210 a CES 14603.

Anorganická  farba modrá, farba belasá, farba  zelená .

PH zásadité   -  rovné alebo vyššie ako PH 7.

11.3 **adBlue**

Ad Blue – prísada do spaľovacích motorov, určená na dosiahnutie predpísaného ekologického limitu spaľovacieho motora, podľa špecifikácie predpísanej výrobcom autobusov. Ad Blue je 32,5 % vodný roztok močoviny vyrobenej z technicky čistej močoviny a demineralizovanej vody.

Balenie: voľne ložené (cisterna).

Norma: ISO 22241

DIN 70070

1. Obstarávateľská organizácia má právo v prípade pochybností si vyžiadať od predávajúceho (s ktorým bola uzavretá kúpna zmluva) vzorku ktorejkoľvek časti zákazky, čo je predávajúci povinný poskytnúť do 5 (päť) pracovných dní od doručenia výzvy obstarávateľskej organizácie.
2. V prípade, že úspešný uchádzač pred podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie kúpnej zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.